
Për dhënien në përdorim drejtorisë së përgjithshme të aviacionit civil të disa mjediseve, në administrim të ministrisë së mbrojtjes

Në mbështejte të nenit 100 të Kushtetutës, të nenit 901 të ligjit nr.7850, datë 29.7.1994 “Kodi Civil i Republikës së Shqipërisë”, të ndryshuar, dhe të neneve 3, pika 4, e 10 të ligjit nr.8743, datë 22.2.2002 “Për pronat e paluajtshme të shtetit”, me propozimin e Ministrit të Mbrojtjes, Këshilli i Ministrave

Vendosi:

1. Dhënien në përdorim, Drejtorisë së Përgjithshme të Aviacionit Civil, për një afat 10-vjeçar, të dy mjediseve, në administrim të Ministrisë së Mbrojtjtes, si më poshtë vijon:
a) një sipërfaqe toke prej 600 m2, pjesë e pronës me nr.223, sipas listës së inventarit të pronave të paluajtshme shtetërore, të cilat i kanë kaluar në përgjegjësi administrimi Ministrisë së Mbrojtjes, me vendimin nr.515, datë 18.7.2003 të Këshillit të Ministrave “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi Ministrisë së Mbrojtjes”, sipas genplanit, që i bashkëlidhet këtij vendimi.
b) një sipërfaqe toke prej 600 m2, pjesë e pronës me nr.805, sipas listës së inventarit të pronave të paluajtshme shtetërore, të cilat i kanë kaluar në përgjegjësi administrimi Ministrisë së Mbrojtjes, me vendimin nr.515, datë 18.7.2003 të Këshillit të Ministrave “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi Ministrisë së Mbrojtjes”, sipas genplanit, që i bashkëlidhet këtij vendimi.
2. Ngarkohen Ministria e Mbrojtjes dhe Drejtoria e Përgjithshme e Aviacionit Civil të lidhin një marrëveshje të përbashkët për zbatimin e këtij vendimi.
Ky vendim hyn në fuqi pas botimit në Fletoren Zyrtare.
Kryeministri
Sali Berisha 

